钦定古今图书集成/历象汇编/庶征典/第076卷 > 《管窥集要》 > 《雨占》
## 钦定古今图书集成/历象汇编/庶征典/第076卷 > 《管窥集要》 > 《雨占》

凡风雨不节则民饥。“人君与天地合其德，四时合其
序，则五日一风，十日一雨。”

凡春甲子日雨六十日，旱；夏甲子雨，损谷；秋甲子雨
六十日，水，米贵；冬甲子日雨，夏田不收。

凡正月，甲乙先雨，春有大水，丙丁先雨，夏有大水，庚
辛先雨，秋有大水，壬癸先雨，冬有大水，戊己先雨，季
夏有水。

贵；十一十九，当雨不雨，房星不明；二十五日，当雨不
雨，有兵起。

二月七日九日不雨，九月道中有饥死。十九、二十八
日不雨，三月旱。三十日不雨，太白逆行十二度。
三月一日三日不雨，秋多人饿。九日十五日不雨，角
虫伤，天下有恐。二十五日、二十七日不雨，蛰虫冬行。
四月十七日不雨，人不安。十八日不雨，天旱冬温。二
十五日不雨，兵起东北二千里；三十日不雨，有大风。
五月七日不雨，大旱十五日、二十日不雨，西方千里
外多疾病。二十三日、二十六日不雨，旱三十日不雨，
有兵起。

“六月七日、十二日不雨，牛畜贵；二十四日不雨，夏田
人少食。”“二十七日不雨，客星入井。三十日不雨，九月
米贵。”

七月四日不雨，角虫死。十二日不雨，有大水，禾不收。
二十五日不雨，兵起外国。二十八日不雨，仲冬有大
雪。

八月一日不雨，有大雷五日、十二日不雨，霜为害。十
九日不雨，人多讹言。二十五日不雨，冬有雷。

九月二日不雨，兵起西方、北方；二十三日不雨，人多
死；二十六日不雨，米贵；二十七日不雨，人自恐；三十
日不雨，有水。

“十月三日不雨，兵起；十三日、二十日不雨，河水逆流；
二十三日不雨，谷贵；二十八日不雨，冬温不冻；
十一月四日、八日不雨，乳母多死；十六日、二十日不
雨，人不安；二十五日、二十九日不雨，贫者致富；
十二月六日、十日不雨，有大雪；二十日不雨，角虫贱；
二十三日不雨，米贵；二十七日、三十日不雨，有大风
雪。一年之中合当雨雪，先后一日皆同。”占。若不雨，有
风阴应之，亦吉。

正月一日有风雨，三月谷贵。一曰：其年大恶微风小
雨，其年小恶风悲鸣疾作，灾起。又正月一日有风雨，
米贵、虫伤；风雨从西来，兵起。又曰，一日无风，岁中下
田麦成，禾黍小贵。正月上旬雨，谷贵一倍；中旬雨，谷
贵十倍。晦日有风雨，谷贵。

二月一日，有风雨，谷贵禾恶。二月七日、八日，当雨不
雨，九月道中有饿死人；九日至十五日，当雨不雨，兵
起；十七十八日，当雨不雨，冬虫不蛰；十九日、二十日，
当雨不雨，三月大旱。二十六日至二十八日，当雨不
雨，有逆风从东来，损物。二月晦日，有风雨，多疾病死
亡。

三月一日有风雨，井泉空；二日有雨，泽无馀；三日有
雨，水旱不时；四日有雨，变易治；五日有雨，沟渎潦；六
日有雨，坏垣墙；七日有雨，决堤防；八日有雨，乘船行；
九日有雨，难可期；一曰，三月一日有风雨，民疾病，百
虫生；异日雷雨，有旱；三月一日至三日，当雨不雨，秋
多大雾，道有饥死人；七日当雨不雨，谷贵；九日至十
五日，当雨不雨，兵在外者罢；十八日至二十日，当雨
不雨，角虫死，天下民有怨；二十三日至二十七日，当
雨不雨，冬虫不蛰，民病。三月辰日雨，百虫生；未日雨，
百虫死。三月三日，有小雨，蚕喜；大雨，蚕恶；三月十六
日雨，桑柘贱。

春甲寅、乙卯日有雨，入地五寸，谷小贵；若不贵，至夏
大贵。春甲申至己丑日有雨，庚寅至癸巳日有雨，皆
为谷大贵。春雨甲申，其年五谷熟。春乙日不雨，民不
耕。

四月一日有风雨，米贵麦恶，赤地千里；四月二日、三
日有雨，其年五谷熟；四月四日至七日，当雨不雨，蛰
虫冬出，民怨咨不安其处；十一日至十四日，当雨不
雨，岁恶；十八日当雨不雨，大旱；二十一日当雨不雨，
兵起东方千里；三十日当雨不雨，大风伤物；四月四
日有雨，五谷贵；五日、六日有雨，宜早；麦；四日至七日
风雨，大豆熟；四月晦日有雨，至五月朔日，其年大水，
麦恶，蝗生。

五月一日有风雨，米大贵，人食草木，一曰牛贵。五月
四日至七日，当雨不雨，大旱虫生；十一日至十七日，
当雨不雨，西方千里外，人疾病；二十日当雨不雨，草
木枯死；二十三日，当雨不雨，乳母多病；二十六日，当
雨不雨，大旱风至。秋九月多雨，二十九日、三十日当
雨不雨，大暑热。五月上辰日有雨，蝗虫发；一曰虫随
“雨下食禾”，巳日雨同。五月晦日有风雨，米贵。

六月一日，有风雨，米贵；三日、四日、六日，当雨不雨，角
虫多死；七日至二十日，当雨不雨，牛贵；二十日至二
十二日，当雨不雨，下田水多，人死少食；二十三至二
十四日，当雨不雨，十月河冻；二十七日，当雨不雨，下
田水，人饥；六月晦日，有风雨，来年谷贵。

夏甲乙丙丁日俱无雨，人不耕；甲申至己丑日有雨，
麦贵。夏甲申日有雨，米大贵；丙寅丁卯日有雨，谷贵
一倍。夏甲子、庚辰、辛巳日有雨，虫死；有雷亦然。夏三
月丙辰日有雨，百虫生；未日酉日雨，虫死七月一日有大风雨，米贵，人多病疽者。一曰“来年谷
贵。”七月七日有风雨，籴贵；小雨，籴大贱。七月二十二
日，当雨不“雨，有大水；二十三日、二十四日，当雨不雨，
大风害物；二十五日，兵起外国；七月晦日有风雨，谷
贵。”

“八月一日有风雨，谷贵；其日阴雨，宜麦，布贵，麻子大
贵，至三日而止。其日晴，无云，麦不实；八月一日，当雨
不雨，有大雷；二日至五日，当雨不雨，秋大霜，民病；八
日至十五日，当雨不雨，多大风寒；十九日当雨不雨，
民多妖言；二十一日当雨不雨，牛贵二倍；二十六日
当雨不雨，冬大雷；二十八日、二十九日有雨，牛贵；八
月晦日，有风雨，来年有水，有旱。”京房曰：“八月晦日昏
雨，缯布贵，人定；时雨，贵人贱，贱人贵；夜半雨，米贵，婴
儿多损；鸡鸣时雨，兵起。一曰夜半雨，雨所下，寇贼起；
鸡鸣雨，兵事急，民徙其乡。”

九月一日有雨，麻子贵十倍；二日有雨，贵五倍。一曰：
“九月一日有风雨，来年春旱夏水。九月一日当雨不
雨，霜早降，杀物，人弃妻子。十二日当雨不雨，民多死；
二十日当雨不雨，天下有怨。九月晦日风雨，有水，岁
恶。”

“十月一日有风雨，年内旱，来年夏多水，麻子贵，其岁
恶；十月一日大雨，米大贵；小雨，米小贵；二日雨，麻子
贵五倍；三日当雨不雨，兵起西北方；七日、十日，当雨
不雨，江河决，水逆流；十三日至十五日，当雨不雨，多
大风寒；十九日当雨不雨，小儿病；二十五日当雨不
雨，冬温无冰，连年民病；十月晦日有风雨，谷贵五倍”，
人多死。

十一月一日有风雨，人多死；四日当雨不雨，大旱；八
日至十一日，当雨不雨，乳母多死；十六日当雨不雨，
民不安居；二十二日当雨不雨，江海决，鱼行人道；二
十九日当雨不雨，民多死亡，贫者富，富者贫。十一月
晦日有风雨，春旱，谷贵五倍。十一月晦日，雨水横流，
天下饥。又曰：“冬大雨水，君死国亡。”

“十二月一日有风雨，来年谷贵，春旱，夏多雨；四日至
六日，当雨不雨，大旱九日至十二日，当雨不雨，多大
雾；二十日当雨不雨，有角虫为贼；二十七日当雨不
雨，有大风雷；十二月晦日有风雨，春旱；冬壬寅、癸卯
有雨”，春谷大贵；甲申日至乙丑日雨，米大贵；庚寅日
至癸巳日有风雨，米贱，收谷者折阅。

“春雨甲子六十日旱；夏雨甲子四十日旱；秋雨甲子
四十日洪水；冬雨甲子二十七日寒。春雨甲申，五谷
熟；夏雨甲申，五禾美；秋雨甲申，六畜多死；冬雨甲申，
人多病。春雨乙卯，夏籴贵；夏雨丁卯，秋籴贵；秋雨辛
卯，冬籴贵；冬雨癸卯，春籴贵，大旱，兵起其方。”《黄帝占》
曰：“春乙卯，夏丁卯，秋辛卯，冬癸卯，此四日占民安否。”
若其日雨，则民疾疫。

凡四时卯日雨，皆主谷贵。一卯斛百文，二卯斛二百
文，三卯斛三百文，四卯斛四百文。〈按以上所言占多失实太白之行有

定非关雨旱。且一二日雨否。亦不至有大凶咎也。姑存以备考可耳。

凡雨作于四时王相之日，草木得之，莫不荣茂。其死
囚休废之日，虽有雨，不能生物也。

凡《大和》之世，风雨必作，巳午阴生之后，至夜而止者，
吉。若作于子丑寅卯，至午而暗者，为乱为兵，民亡失
国。

凡先风后雨，为顺；先雨后风，为逆。雨止而风不止，雾
不散者，国乱人灾。

天无云而雨，谓之天泣，其占为国易政；若出军逢之，
其军不还。《河图》曰：“王急恚怒，则无云而雨。”《抱朴子》曰：
“无云而雨，是谓血雨，将扬兵讲武以应之，在军尢甚，
将军死。”京房曰：“人君进无德，树无功，则不云而雨。
正、五、九月，杀在丑；二、六、十月，杀在戌；三、七、十一月，杀
在未；四、八、十二月，杀在辰。以此日雨，所建，贼犯之六
十”日。

凡壬戌、癸亥日雨，以乘甲日，旬即止，贱人伐贵。京房
曰：“诸寅卯有小雨小饥，大雨大饥。”

丙午日雨，有围城。戊午日霖雨，其下大战。

“立夏日雨”，伤害五谷。

天雨“三日以上不绝，阴谋起。”

占雨，知五谷贵贱。常以甲申起至丑，甲申之日，有卒
风暴雨，入土三寸，籴贵一倍。其馀一日风雨，入地五
寸，籴小贵。但甲申有风雨，其旬即贵。

从庚寅至癸巳，为温风雨，入地一寸，籴贱。癸者，冬令
终也。巳，夏之始，丑未为极阴也。春阴，谷小贵。

雨不沾衣，亦名“天泣”，不可举事。当扬兵讲武，消灾应
之。

凡军初出，百里内值大雨，名曰：“浴尸”，军士亡。

《阴雨鬼火》夜行，不出二百日大旱。

雨十日不止，来岁饥，盗贼起。

雨日出，军士怯弱；更逢逆风，军必败还。

攻城围邑，经旬不雨不雷，其城邑得天之助，不可攻
击，解兵而回吉凡讨伐不义，军胜后有大雨雷雪等，此为洗兵。天兵
伐无道，天之助也。

春甲子，夏丙子，季夏戊子，秋庚子、冬壬子，谓之天。甲
子日有雨，必占之。春甲子日有暴风，雨色异常，主有
赦。夏丙子日有暴雨，风色异常，主起兵，有刑狱事。季
夏戊子日有暴雨，风色异常，主岁稔；壬子，有喜，有赦。
秋庚子日有暴雨，风色异常，主威赏行。冬壬子日有
暴雨，风色异常，主天子纳贤人。

恒雨不息，阴气蓄积，百姓愁怨。又曰：“阳德衰则阴气
胜，故常雨。”